Охлюв
Охлюви се наричат повечето мекотели от представителите на клас Коремоноги, които имат спиралообразна и възобновима черупка.

Класификация 
Класът обединява водни и сухоземни представители. Охлювът рапан живее на неголяма дълбочина в Черно море, обикновено на скалисто дъно. Той е пренесен през 40-те години на 20 век от Японското море и се храни главно с черна мида.
 Големият и малкият блатен охлюв се срещат в блата, езера, заблатени участъци на реки и други малки водоеми. Големият блатен охлюв е всеяден вид. Обитава водната растителност на повърхността на водата. Снасят яйцата си в дълги шнурове, които прикрепва към подводни предмети.
 Градинският охлюв е сухоземен обитател и е от групата безгръбначни животни. Среща се в градините, пасищата и лозята. Той е растителнояден, активен през нощта. При движение кожата на краката отделя слузест секрет, който подпомага придвижването на животното по различни повърхности. Градинският охлюв е хермафродитно животно с пряко развитие.
 Голите охлюви са с редуцирана черупка, която е частично или напълно скрита под мантията. Някои от тях са вредители по зеленчукови насаждения, а други – в горите, парковете и градините.

Морфология 
Охлювът има черупка, която е образувание на кожата. Те я сменят, когато тя стане прекалено малка за тях. Тя се нарича мантия и е трислойна – седефен, варовиков и рогов слой.

Тялото има глава с чифт очи и от един до два чифта пипала, туловище и мускулест крак. Появява се език със „зъбчета“ (твърдо вещество) и гуша. Тялото е асиметрично, вместено с помощта на два мускула във варовитата черупка.

Храносмилателна система 
Храносмилателната система има обичайно устройство, но променено разположение. Анусът се намира над или отстрани на главата. Кръвоносната система не е затворена.

Нервна система 
Нервната система има множество ганглии. Могат да бъдат с 5 или 7 чифта или без оформени такива, само с нервно стъбло.

Полова система 
Охлювите са хермафродити, развиват се пряко.

Охлювите могат да прекарат 3 години в сън.

Бележки 

Коремоноги